تقييم المطعم: اليوم طرا علي مطعم كودو بعد مقاطعة 5-6 سنين من يوم ماصارت الخبزة صاموليه ناشفة واللحم تقول مصاقيل ازرط وبس .ايضا بعد زيادة اسعاره الجنونية . 
  
 طبعا بدأت بفطورهم المميز البان كيك .. مازال محافظ على السمعة العريقة .واخذت معه بلاك كوفي . تجربة ممتازة وسعر الوجبه مناسب جدا . 
  
 التجربة الثانية قلت خلني اجرب كودو الدجاج من زمان عنه يمكن تحسن .. جربته المغرب فرع خشم العان .. اعتقد ان المطعم بدأ يرجع لمستواه السابق .. الخبزة طازجة .. اللحم طري وجيد .. الكشنة من طمام وبصل وخس ممتازة  
  
 لكن مازال العيب السعر يجب ان يعود كما كان 14 .. فالساندوتش مازال نوعا ما نص حشو ونص فاضي . 
  
 التقييم اعطيته بالسالب لانه حتى وان كان عاد لمستواه السابق فالمنافسين كثر وسعره غالي جدا على صامولي مقلقل !!  
  
 افضل ادفع 15 ريال على فروج الطازج .. اطعم والذ .. واذا اشتهيت الساندوتش عندك الشاورما او ساندوتش الفاهيتا في صب واي بنفس السعر واكبر بالحجم !!